system
Răspunde în limba română, în stilul Wikipedia, cat mai corect gramatical.
user
Cum ai descrie Manea Mănescu?
assistant
Manea Mănescu (n. 9 august 1916, Brăila – d. 27 februarie 2009) a fost un politician comunist român. Manea Mănescu a fost deputat în Marea Adunare Națională în sesiunile din perioada 1961 - 1989.

Biografie 
A fost Ministrul de finanțe al României (1955-1957), membru al CC al PCR (1960-1979, 1982-1989) și al Comitetului Politic Executiv (1969-1979, 1984-1989). Între 1967 și 1972 era președinte al Consiliului Economic, iar ulterior va deveni viceprim-ministru (din 1972) și cel de-al 50-lea prim-ministru (1974-1979).

În august 1944 a devenit membru al PCR. În mai 1961 a fost decorat cu medalia "A 40-a aniversare de la înființarea Partidului Comunist din România". A fost șef al Secției Știință și Cultură al PCR. Manea Mănescu a fost ales ca membru titular a Academiei Române. 

În 22 decembrie 1989, alături de Emil Bobu, i-a însoțit pe soții Ceaușescu în elicopterul cu care au zburat din clădirea Comitetului Central PCR în care pătrunseseră revoluționarii. Deși inițial a fost condamnat la detenție pe viață pentru că, în calitate de membru al Comitetului Politic Executiv al CC al PCR, a aprobat reprimarea revoluției, ulterior pedeapsa s-a redus la 10 ani de detenție. Conform unui articol din statutul Academiei Române care prevede că sunt excluși toți acei membri care au suferit condamnări penale, a fost exclus din Academia Română.

Lucrări publicate 

 Statistica calității producției industriale (EDP, 1965) - în colaborare cu Ludovic Tovissi, N. Rancu și I. Marcus 
 Mașini de calcul pentru mecanizarea și automatizarea lucrărilor economice și administrative (Ed. Tehnică, 1966) - în colaborare cu Vasile Biță, Grigore Grama și Valeriu Pescaru 
 Statistică agricolă și silvică (EDP, 1968) - în colaborare cu E. Barat, Mircea Bulgaru și P. Onica
 Metode matematice moderne aplicate în organizarea și planificarea lucrărilor de construcții și montaj (Ed. Academiei RSR, 1969) - în colaborare cu Anatol Macriș și Vincențiu Dumitru
 Cibernetică economică (Ed. Academiei RSR, 1979)
 Avuția națională (1984)
 Cibernetica și revoluția tehnico-științifică (1988) - în colaborare cu Mihail Florescu și Eugeniu Niculescu-Mizil

Decorații
  Ordinul „Steaua Republicii Populare Romîne” clasa a II-a (18 august 1964) „pentru merite deosebite în opera de construire a socialismului, cu prilejul celei de a XX-a aniversări a eliberării patriei”
 titlul de Erou al Muncii Socialiste (4 mai 1971) „cu prilejul aniversării a 50 de ani de la constituirea Partidului Comunist Român, pentru activitate îndelungată în mișcarea muncitorească și merite deosebite în opera de construire a socialismului în patria noastră”
 medalia de aur „Secera și ciocanul” (4 mai 1971) „cu prilejul aniversării a 50 de ani de la constituirea Partidului Comunist Român, pentru activitate îndelungată în mișcarea muncitorească și merite deosebite în opera de construire a socialismului în patria noastră”

Note, referințe

Bibliografie suplimentară

Vezi și 

 Guvernul Manea Mănescu (1)
 Guvernul Manea Mănescu (2)

Legături externe 

 Din umbra Ceaușeștilor la mila "lui Jacques Chirac", 21 februarie 2007, Evenimentul zilei
 SENATUL EVZ: Fără căință, regrete ori remușcări: destinul lui Manea Mănescu, 11 martie 2009, Vladimir Tismăneanu, Evenimentul zilei
 Capturarea lui Bobu și a lui Mănescu , 15 noiembrie 2009, Mihai Voinea, Adevărul
 Manea Mănescu a fost condus pe ultimul drum, 2 martie 2009, Florin Mihai, Jurnalul Național
 A murit Manea Mănescu, 28 februarie 2009, Florin Mihai, Jurnalul Național
 Nurnbergul românesc: “Am fost un dobitoc!”, 3 februarie 2010, Lavinia Betea, Jurnalul Național
 Amintiri dintr-o copilărie nefericită, 19 noiembrie 2009, Cristina Diac, Jurnalul Național
 Portrete vesele și triste, 19 noiembrie 2009, Cristina Diac, Jurnalul Național
 Manea Mănescu, intelectualul preferat al lui Ceaușescu, 19 noiembrie 2009, Cristina Diac, Jurnalul Național

Nașteri în 1916
Nașteri pe 9 august
Decese în 2009
Decese pe 27 februarie
Brăileni
Comuniști români condamnați
Membri ai Comitetului Central al Partidului Comunist Român
Miniștri de finanțe ai României
Participanți la revoluția română din 1989
Politicieni români din secolul al XX-lea
Prim-miniștrii României
Politicieni români condamnați
Deputați români în Marea Adunare Națională
Membri ai Partidului Muncitoresc Român
Decorați cu Medalia de aur Secera și Ciocanul